দিল্লি–মিরাট আঞ্চলিক দ্রুতগামী গণপরিবহন ব্যবস্থা
দিল্লি–মিরাট নমো ভারত বা দিল্লি–গাজিয়াবাদ–মিরাট নমো ভারত ৮২ কিলোমিটার (৫১ মা) দীর্ঘ, উচ্চতর-গতির আঞ্চলিক রেল করিডোর, যা দিল্লি, গাজিয়াবাদ ও মিরাটকে সংযুক্ত করে। এটি ন্যাশনাল ক্যাপিটাল রিজিয়ন ট্রান্সপোর্ট কর্পোরেশনের (এনসিআরটিসি) নমো ভারত প্রকল্পের প্রথম ধাপের আওতায় পরিকল্পিত তিনটি আঞ্চলিক রেল করিডোরের একটি। ১৬০ কিমি/ঘ (৯৯.৪২ মা/ঘ) এর সর্বোচ্চ গতিসহ, দিল্লি এবং মিরাটের মধ্যবর্তী দূরত্বটি প্রায় ৬২ মিনিটের (১.০৩ ঘণ্টা) মধ্যে অতিক্রম করবে। প্রকল্পটির ব্যয় হবে ₹৩০,২৭৪ কোটি (ইউএস$ ৩.৭ বিলিয়ন) এবং ২০২২ সালের মধ্যে রেল ব্যবস্থাটির পরিচালনা শুরু হবে বলে আশা করা হচ্ছে।